CELEX: 32015D0655
Language: da
Date: 2015-04-23 00:00:00
Title: Kommissionens gennemførelsesafgørelse (EU) 2015/655 af 23. april 2015 om en polydimethylsiloxanbaseret formulering bragt i omsætning med henblik på myggebekæmpelse, jf. artikel 3, stk. 3, i Europa-Parlamentets og Rådets forordning (EU) nr. 528/2012 (EØS-relevant tekst)

25.4.2015   
            
            
               DA
            
            
               Den Europæiske Unions Tidende
            
            
               L 107/75
            
         KOMMISSIONENS GENNEMFØRELSESAFGØRELSE (EU) 2015/655
   af 23. april 2015
   om en polydimethylsiloxanbaseret formulering bragt i omsætning med henblik på myggebekæmpelse, jf. artikel 3, stk. 3, i Europa-Parlamentets og Rådets forordning (EU) nr. 528/2012
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 3, stk. 3, og
   ud fra følgende betragtninger:
   
               (1)
            
            
               Den 16. maj 2014 anmodede Belgien Kommissionen om i henhold til artikel 3, stk. 3, i forordning (EU) nr. 528/2012 at træffe afgørelse om, hvorvidt en polydimethylsiloxanbaseret formulering til myggebekæmpelse er et biocidholdigt produkt efter betydningen i samme forordnings artikel 3, stk. 1, litra a).
            
         
               (2)
            
            
               Ifølge oplysningerne fra den virksomhed, der bringer produktet i omsætning, tilføjer den polydimethylsiloxanbaserede formulering en tynd siliconefilm på vandspejl. Siliconefilmens lave overfladespænding forhindrer myggelarver i at ånde og forhindrer hunmyggene i at lægge æg på vandoverfladen, idet mange af dem drukner i forsøget herpå.
            
         
               (3)
            
            
               Den polydimethylsiloxanbaserede formulering udgør derfor en fysisk hindring for mygs muligheder for at formere sig.
            
         
               (4)
            
            
               I henhold til artikel 3, stk. 1, litra a), i forordning (EU) nr. 528/2012 udgør kun produkter, som er bestemt til at kunne ødelægge, afskrække, uskadeliggøre, hindre virkningen af eller bekæmpe virkningen af skadegørere på anden vis end blot ved fysisk eller mekanisk påvirkning, biocidholdige produkter.
            
         
               (5)
            
            
               Foranstaltningerne i denne afgørelse er i overensstemmelse med udtalelse fra Det Stående Udvalg for Biocidholdige Produkter —
            
         VEDTAGET DENNE AFGØRELSE:
   Artikel 1
   En polydimethylsiloxanbaseret formulering, der har til formål at bekæmpe myg ved at tilføje en siliconefilm med lavere overfladespænding på vandspejl, og som bringes i omsætning med henblik herpå, er ikke et biocidholdigt produkt efter betydningen i artikel 3, stk. 1, litra a), i forordning (EU) nr. 528/2012.
   Artikel 2
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   
      Udfærdiget i Bruxelles, den 23. april 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 167 af 27.6.2012, s. 1.